Mesto Žilina v súvislosti s organizovaním Vianočných trhov 2026 
vyhlasuje výberové konanie na prenájom stánkov na Mariánskom námestí
pre predajcov výrobkov ľudových remesiel alebo potravín 
 na obdobie od 26. novembra 2026 do 01. januára 2027

Vyhlasovateľ:
Mesto Žilina
Sídlo: Námestie obetí komunizmu 1, 011 31 Žilina
Štatutárny zástupca: Mgr. Peter Fiabáne, primátor
Bankové spojenie: Prima banka Slovensko a. s.
Číslo účtu: SK37 5600 0000 0003 3035 3001
IČO: 00321796
DIČ: 2021339474
IČ DPH: nie je platiteľom DPH

1. Prihlášky
Miesto konania: Žilina – Mariánske námestie 
Termín konania: 26.11.2026 až 01.01.2027 vrátane, v termíne od 24.12.2026 do 01.01.2027 vrátane je prenájom dobrovoľný
Otváracie hodiny stánkov: od 10:00 hod. – do 20:00 hod., maximálne do 22:00 hod. 
Termín podania prihlášky: do 11.9.2026
Každý predajca bude mať k dispozícii drevený stánok s rozmermi 3x2 m. Počet stánkov pre predajcov ľudových remesiel a potravín je 18 ks.
Záujemca si musí vyplniť Prihlášku na predaj výrobkov ľudových remesiel alebo potravín (cukrárenské a pekárenské výrobky, cukrovinky, med a výrobky z medu, okrem rozlievanej medoviny a včeloviny, syry a mliečne výrobky, mäsové výrobky, balené čaje a káva) alebo Prihlášku na predaj jednodruhového tepelne upravovaného potravinového výrobku (trdelníky, wafle, langoše, zemiakové špirály a pod.) a doručiť ju spolu s prílohami na adresu: Mestský úrad Žilina, Námestie obetí komunizmu 1, 011 31 Žilina alebo e-mailom na michaela.seligova@zilina.sk
Prihláška musí byť riadne a pravdivo vyplnená a musí obsahovať prílohy tak, ako je v nej uvedené. Prihláška musí byť vyplnená na formulári, ktorý je zverejnený spolu s týmto vyhlásením, prihláška na inom formulári nebude posudzovaná. 
2. [bookmark: _Toc5]Postup pri výbere predajcov
[bookmark: _Toc24353277][bookmark: _Toc6]Formálne posúdenie prihlášky na predaj výrobkov ľudových remesiel alebo potravín 
Po doručení prihlášky v termíne stanovenom vyhlasovateľom  a jej zaevidovaní MsÚ Žilina, sa posúdi jej úplnosť a správnosť údajov uvedených v prihláške a vo všetkých jej prílohách.
[bookmark: _Hlk204677083]Podmienkou pristúpenia k hodnoteniu prihlášky komisiou je splnenie formálnych náležitostí.  Ak prihláška nespĺňa náležitosti, a teda nie je úplná, alebo nie je na predpísanom formulári, nebude predložená na zasadnutie komisie. Prihláška nebude predložená na posúdenie komisii ani v prípade nepravdivých údajov uvedených v čestnom vyhlásení. Taktiež nebudú akceptované prihlášky po termíne podania.
Komisia pre výber úspešných uchádzačov o prenájom stánku (ďalej len „komisia“)
Komisia sa zriaďuje s cieľom posúdiť a vyhodnotiť prihlášky za účelom výberu optimálneho počtu rôznych ľudových remesiel a potravín tak, aby ponuka ambulantného predaja bola čo najrozmanitejšia. Komisia je zložená z predsedu a štyroch členov komisie.

3. [bookmark: _Toc24353278]Hodnotiace kritériá a proces hodnotenia
Komisia posudzuje len prihlášky, ktoré spĺňajú všetky formálne náležitosti (pozri bod 2).
Kritériá: 
Kritérium č. 1 Originalita a kvalita výrobkov, resp. remesla (25 bodov)
· kontrola živnostenského alebo obchodného registra, 
· zaradenie predajcu v združení remesiel, kolektívov a iných združení, 
· rozmanitosť ponúkaného sortimentu, ručná výroba – vlastná tvorba/produkcia,
· vzhľad predajného sortimentu.
Kritérium č. 2 Referencie (25 bodov)
· referencie predajcu z iných miest, trhov – fotodokumentácia, ocenenia, skúsenosti predajcu s realizáciou podobných aktivít, webová stránka predajcu, 
· skúsenosti vyhlasovateľa s predajcom z predchádzajúcich rokov (dodržiavanie zmluvných podmienok, organizačných pokynov).
Kritérium č. 3 Regionálnosť -  tradičnosť (20 bodov)
· spojitosť produktu s regiónom – lokálnym, národným, tradícia remesla, produktu,
· súvis remesla, výrobku s vianočným obdobím.
Kritérium č. 4 Prezentácia predaja (20 bodov)
· vizualizácia interiéru stánku, dekorácie interiéru, oblečenie personálu.
Kritérium č. 5 Doba nájmu (10 bodov)
· hodnotí sa, či predajca uzavrie nájomnú zmluvu na celé obdobie, resp. len na určitý čas (preferujeme celé obdobie trvania ambulantného predaja).
O návrhu konečného hodnotenia prihlášky rozhoduje komisia. Pri rovnosti bodov sa rozhoduje hlasovaním nadpolovičnou väčšinou hlasov prítomných členov komisie. Pred každým hlasovaním predsedajúci oznámi, o akej prihláške sa bude hlasovať. Komisia sa môže uzniesť na inom spôsobe hlasovania. V prípade, ak komisia zistí, že uchádzač úmyselne predložil nepravdivé informácie a skutočnosti, navrhne ho vylúčiť z možnosti pridelenia stánku. 

4. Nájomné za celé obdobie konania ambulantného predaja remeselných výrobkov alebo potravín je nasledovné: 
Pre úspešných uchádzačov bude pripravená Nájomná zmluva, ktorej podpis musí byť zrealizovaný najneskôr do 16.10.2026. V cene nájomného sú zahrnuté náklady na dodávku elektrickej energie. 
· remeselník 20,- €/deň, t. j. 740,- €/na celé obdobie (do 01.01.2027), 
· predajca potravinového tovaru 40,- €/deň, t. j. 1 480,- €/na celé obdobie (do 01.01.2027),
· [bookmark: _Hlk204678080]predajca jednodruhového tepelne upravovaného potravinového výrobku bez predaja nápojov (trdelníky, wafle, langoše, zemiakové špirály a pod.) 100,- €/deň, t. j. 3 700,- €/na celé obdobie (do 01.01.2027).

Úhrada nájomného v plnej výške musí byť zrealizovaná najneskôr do 30.10.2026. Suma nájomného bude uvedená v Nájomnej zmluve a bude prepočítaná alikvotne podľa počtu predajných dní dohodnutých v Prihláške.

5. Časový priebeh
Lehota na podanie Prihlášky na predaj výrobkov ľudových remesiel a potravín: do 11.9.2026
Oznámenie o výsledku výberového konania: do 25.9.2026
Podpis Nájomnej zmluvy: do 16.10.2026
Úhrada nájomného: do 30.10.2026

6. Informácia pre vjazd do pešej zóny k stánkom na dobu nevyhnutne potrebnú na naloženie a vyloženie tovaru do stánkov pre predajcov:
Vjazd do pešej zóny je bezplatný v týchto časových intervaloch:
· Od 26.11.2026 do 01.01.2027 od 7:00 do 11:00 hod. a od 20:00 do 21:00 hod.
Upozorňujeme, že v pešej zóne (Mariánske námestie) nie je možné parkovať z bezpečnostných a obslužných dôvodov. V prípade nerešpektovania tohto pokynu vám môže byť udelená pokuta zo strany Mestskej polície.
Žiadame o dodržiavanie uvedených časov na vstup do pešej zóny, nakoľko mimo túto dobu budú vysunuté stĺpiky, ktoré budú brániť prejazdu. V inom čase je vstup do pešej zóny spoplatnený. 
Pre dovezenie/odvezenie sortimentu bude možný vstup len cez priľahlé ulice:
· k Mariánskemu námestiu: Sládkovičova, Radničná a Burianova medzierka.
7. Všeobecné informácie
Podaním prihlášky na Vianočné trhy 2026 na predaj výrobkov ľudových remesiel alebo potravín nevzniká nárok na pridelenie predajného stánku.
Vyhlasovateľ si vyhradzuje právo výberové konanie kedykoľvek do uzavretia nájomných zmlúv zrušiť alebo neuzatvoriť nájomnú zmluvu s ktorýmkoľvek zo záujemcov zo závažných dôvodov, pričom poskytne záujemcovi odôvodnenie tohto rozhodnutia.
Pre predajcov jednodruhového tepelne upravovaného potravinového výrobku bez predaja nápojov (trdelníky, wafle, langoše, zemiakové špirály a pod.) platí povinnosť po ukončení konania vianočných trhov, najneskôr do 14 kalendárnych dní doručiť organizátorovi (osobne alebo e-mailom) kópiu uzávierky/uzávierok z elektronickej registračnej pokladnice alebo pokladničného systému za celé obdobie predaja počas trhov (aj s rozpisom položiek PLU). Nesplnenie tejto povinnosti môže byť dôvodom na obmedzenie účasti predajcu na budúcich podujatiach.
Predajcovia sú povinní akceptovať pokyny vyhlasovateľa a mestskej polície a taktiež sú povinní si zabezpečiť k predaju všetky náležitosti, ktoré vyžaduje legislatíva a hygienické predpisy platné v Slovenskej republike. 
V prípade, ak bude ambulantný predaj vyhlasovateľom zrušený z akéhokoľvek dôvodu (napr. z dôvodu mimoriadnych udalostí), bude nájomcom vrátené nájomné v plnej, resp. alikvotnej časti.
Každý predajca je povinný na žiadosť vyhlasovateľa predložiť počas celého obdobia trvania ambulantného predaja doklady preukazujúce oprávnenie užívať stánok (nájomná zmluva) a úhradu nájomného. 
Predajca je povinný počas celého trvania trhov dodržiavať vizuálnu identitu mesta. Všetky informačné materiály, ako sú cenníky, ponukové listy, označenie sortimentu a menovky stánku, musia byť vyhotovené v súlade s grafickým manuálom mesta (použitie predpísaného fontu, farieb a loga). Úspešným uchádzačom pošleme všetky potrebné podklady elektronicky. Taktiež je potrebné si pripraviť názov stánku, pod ktorým sa predajca bude prezentovať počas Vianočných trhov a bude pod ním aj uvedený na orientačnej mapke. 
Novinkou tohtoročných trhov je zapojenie verejnosti do hodnotenia predajcov. Počas celého trvania vianočných trhov budú návštevníci hodnotiť kvalitu ponúkaného tovaru a služieb prostredníctvom online dotazníka, ktorý bude prístupný cez unikátne QR kódy. Predajca je povinný na viditeľnom mieste v stánku umiestniť a udržiavať informačný materiál s QR kódom, ktorý mu poskytne organizátor.
Vyhlasovateľ oznamuje, že nejde o verejnú obchodnú súťaž v zmysle Obchodného zákonníka, ani o verejnú súťaž v zmysle Občianskeho zákonníka. 
[bookmark: _Hlk172191981]Toto výberové konanie je vyhlásené v zmysle Zásad hospodárenia a nakladania s majetkom mesta Žilina podľa článku 12, bod 4 c). 
Mesto Žilina – ako vyhlasovateľ si vyhradzuje právo výberu predajcov a určenia rozmiestnenia predajných miest.
Mesto Žilina – ako vyhlasovateľ si vyhradzuje právo vyradenia uchádzača v prípade, ak  nesplní podmienky podania prihlášky podľa tohto vyhlásenia.
Mesto Žilina – ako vyhlasovateľ si vyhradzuje právo na odstúpenie od zmluvy v prípade vážneho porušenia podmienok zmluvy zo strany nájomcu.
Ďalšie informácie: Ing. Michaela Šeligová, tel. 041/7063320, mobil 0905 814 864, e-mail: michaela.seligova@zilina.sk
